Συντεταγμένες: 38°10′35.90″N 20°29′20.69″E﻿ / ﻿38.1766389°N 20.4890806°E﻿ / 38.1766389; 20.4890806

Η **Εκκλησία του Αγίου Σπυρίδωνα** είναι ορθόδοξη εκκλησία στο κέντρο του Αργοστολίου, στον πεζόδρομο του Λιθοστρώτου, στο πλατύτερο κομμάτι αυτού. Είναι μια επιβλητική και κατανυκτική εκκλησία της Κεφαλονιάς, που συγκεντρώνει πλήθος πιστών και επισκεπτών, καθώς βρίσκεται σε ένα από τα πιο κεντρικά σημεία του Αργοστολίου. Ο Άγιος Σπυρίδωνας ήταν απέναντι από όπου είναι σήμερα. Μετά τους σεισμούς του 1953 είχαν γίνει πολλές συζητήσεις να μείνει η εκκλησία εκεί που ήταν (σημερινό κήπο δικαστηρίων) ώστε να δοθεί στους δημότες η Πλατεία. Σώζονται καταγραφές μυστηρίων του ναού από το 1737-1860 ενώ στον κατάλογο ενοριτών του 1864 αναφέρονται 70 ονόματα από 19 οικογένειες.

Τέμπλο
------

Η εκκλησία είναι διάσημη για το επιχρυσωμένο σκαλιστό ξύλινο τέμπλο, το οποίο αρχικά ήταν το τέμπλο της Μητρόπολης του Αργοστολίου. Όμως μετά τους καταστρεπτικούς σεισμούς του 1953 η Μητρόπολη καταστράφηκε παρ' όλ' αυτά το τέμπλο διασώθηκε και μεταφέρθηκε στον Άγιο Σπυρίδωνα.

Πομπή για τον σεισμό του '53
----------------------------

Κάθε χρόνο στις 11 Αυγούστου ξεκινάει από τον ναό η πομπή για τον σεισμό του 1953. Το προηγούμενο βράδυ τελείται εσπερινός στην μνήμη των σεισμών αλλά και του θαύματος του Αγίου Σπυρίδωνα. Ανήμερα το πρωί τελείται Θεία Λειτουργία για τα αδικοχαμένα θύματα του σεισμού του 1953 ενώ το βράδυ μετά τη λιτανεία της εικόνας στους δρόμους του Αργοστολίου τελειώνει η μέρα δεήσεων και προσευχών.

Ιστορία του καμπαναριού
-----------------------

Τα σχέδια για το προσεισμικό καμπαναριό του Αγίου Σπυρίδωνα εγκρίθηκαν στις  27 Μαρτίου 1849 και η τεχνική περιγραφή μιλούσε για πυργοειδές κωδωνοστάσιοπου εδράζεται σε τετράπλευρο κρηπίδωμα με επικλινείς πλευρές. Το 1889 ο οφθαλμίατρος Σταύρος Μεταξάς, ο οποίος πρωτοστάτησε με την οικογένεια του στα γεγονότα του Επιταφίου και στη στάση του Σταυρού ενάντια στην Αγγλική κυριαρχία το 1848, δωρίζει τις καμπάνες, οι οποίες διεσώθηκαν από τους σεισμούς του 1953 και τοποθετήθηκαν αργότερα και στον μετασεισμικό ναό του Αγίου Σπυρίδωνα, που χτίστηκε εδώ που είναι και σήμερα.

Εορτή
-----

Η εκκλησία γιορτάζει στις 12 Δεκεμβρίου (Γιορτή Αγίου Σπυρίδωνος).

Δείτε επίσης
------------

* Αργοστόλι
* Κεφαλονιά
* Ορθόδοξη εκκλησία
* Άγιος Σπυρίδωνας

Παραπομπές
----------

1. ↑  www.arxaiologikoktimatologio.gov.gr/el/monuments\_info?id=150189&type=Monument.
2. ↑  «Άγιος Σπυρίδωνας - Κεφαλονιά». *Terrabook*. Ανακτήθηκε στις 17 Ιανουαρίου 2022.
3. ↑  «Ναός Αγίου Σπυρίδωνα». *Kefalonia Tours*. 8 Δεκεμβρίου 2020. Ανακτήθηκε στις 17 Ιανουαρίου 2022.
4. ↑  «Ναός Αγίου Σπυρίδωνα - Αργοστόλι - Κεφαλονιά». *www.gokefalonia.com*. goKefalonia.com. Αρχειοθετήθηκε από το πρωτότυπο στις 18 Ιανουαρίου 2022. Ανακτήθηκε στις 17 Ιανουαρίου 2022.
5. ↑  Μαρκάτου-Αλυσανδράτου, Μαρία (14 Ιουλίου 2019). «Στο Λιθόστρωτο για μια ιστορική βόλτα». *www.kefaloniapress.gr*. Kefalonia Press. Ανακτήθηκε στις 17 Ιανουαρίου 2022.
6. ↑  «Το Λιθόστρωτο ντύθηκε γιορτινά – Σήμερα γιορτάζει ο Άγιος Σπυρίδωνας! [εικόνες]». *eKefalonia.gr* (στα Αγγλικά). Ανακτήθηκε στις 17 Ιανουαρίου 2022.

|  |  |
| --- | --- |
| 

|  |
| --- |
| * Πύλη:Ορθοδοξία
* Πύλη:Ελλάδα
 |

 |